Тұрғызба (Жем ауылдық округі)

Тұрғызба — Атырау облысы Жылыой ауданындағы ауыл, Жем ауылдық округінің орталығы. 

 Географиялық орны 
Аудан орталығы – Құлсары қаласынан солтүстік-батысқа қарай 12 км жерде, Жем өзенінің сол жағасында орналасқан.

 Тарихы 
Іргесі 20 ғасырдың 30-жылдарының бас кезінде ауыл шаруашылығын ұжымдастыруға байланысты қаланып, ұжым мен ауылдық кеңестің орталығы болды. 1963 жылы осы маңдағы ұсақ ұжымшарлар негізінде “Ембі”(Жем) қаракөл қой кеңшары құрылды. 1996 жылдан кеңшар негізінде Тұрғызбада шаруа қожалықтары жұмыс істейді. Алғашқыда кішігірім мекен болған бұл жерге кейін үйлер көптеп салынып, үлкен колхоз орталығына айналған 

 Халқы 
1999 жылы тұрғындар саны 2483 адам (1285 ер адам және 1198 әйел адам) болса, 2009 жылы 2892 адамды (1472 ер адам және 1420 әйел адам) құрады.2009 жылғы Қазақстан Республикасы халқының Ұлттық санағының қорытындылары. Астана 2011. 1 том 

2021 жылғы санақ қорытындысы бойынша 3397 адамды (1741 ер адам және 1656 әйел адам) құрады.2021 жылғы ұлттық халық санағының қорытындылары

 Әлеуметтік және мәдени нысандары 
 №4 М.Әуезов атындағы орта мектеп — 1957 жылы Сталин атындағы сегіз жылдық мектеп, 1961 жылы мектепке М.Әуезов аты берілді. 1967 жылдан орта мектеп болып жұмыс жасап келеді.
 «Балауса» бөбекжай бақшасы
 Дәрігерлік амбулатория
 Жем балалар-жасөспірімдер спорт мектебі — 2021 жылы ашылды. Екі қабаттан тұратын кешеннің аумағы 4000 шаршы метр. Дене шынықтыру-сауықтыру кешені күрес, бокс, футбол, воллейбол, баскетбол, үстел теннисі залдарымен қамтылған. Оған қоса сыртқы футбол, баскетбол алаңдары қарастырылған.https://atr.kz/zhanalyqtar/zhylyojda-dene-shynyqtyru-sauyqtyru-kesheni-ashyldy/ ЖЫЛЫОЙДА ДЕНЕ ШЫНЫҚТЫРУ-САУЫҚТЫРУ КЕШЕНІ АШЫЛДЫ
 Тұрғызба мәдениет үйі — 2024 жылы 1 наурыз күні ашылды. Мәдениет үйінің бірінші қабатында 200 орындық концерттік зал, киім бөлмесі, 16 орындық асхана және касса, жуынатын бөлме бар. Ал екінші қабатта қызметтік кабинеттер, үйірме және оқытушы бөлмелері, 12 орындық оқу залы бар кітапхана, 4 орындық медиатека, кітап сақтау бөлмелері қарастырылған.Тұрғызбада мәдениет үйі ашылды

 Кәсіпкерлік 
Ауыл тұрғындарының аз бөлігі ғана ауыл шаруашылығмен күн көреді. Көпшілігі жақын маңда орналасқан ТШО компаниясында қызмет атқарады«Қазақстан»: Ұлттық энциклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, VIII том.

 Діни ұйымдар қызметі 
 Тұрғызба ауылдық мешіті — 2002 жылы салынған. 50 адамға арналған. Жалпы көлемі 72 шаршы метр. Ғимараттың бас мұнарасының биіктігі 11 метр.https://www.muftyat.kz/ru/mosque/2635/ «Тұрғызба» ауылдық мешіті

 Ауыл көшелері 
 Азаттық көшесі
 Айранкөл көшесі
 Айтқұл Жолдыбаев көшесі
 Атырау көшесі
 Ахмет Жұбанов көшесі
 Әбілқайыр хан көшесі
 Бауыржан Момышұлы көшесі
 Бәйтерек көшесі
 Бейбітшілік көшесі
 Бимырза көшесі
 Боран Нысанбаев көшесі
 Бөкен би көшесі
 Бұхар жырау көшесі
 Ғабдол Сланов көшесі
 Ғабиден Мұстафин көшесі
 Дәулеталы көшесі
 Дінмұхамед Қонаев көшесі
 Жаңабай батыр көшесі
 Жастар көшесі
 Желтоқсан көшесі
 Жеңіс көшесі
 Қайнар көшесі
 Қанжыға көшесі
 Қияқ көшесі
 Қызыл ту көшесі
 Қызылжар көшесі
 Қызылқала көшесі
 Құмтоғай көшесі
 Махамбет Өтемісұлы көшесі
 Мақаш би көшесі
 Мәші көшесі
 Халел Досмұхамедов көшесі
 Хиуаз Доспанова көшесі

 Ауыл суреттері 
 «Балауса» бөбекжай бақшасы  Тұрғызба ауылдық мешіті орта|300px|  орта|300px| 

 Дереккөздер 



Санат:Жылыой ауданы елді мекендері